
Valsts ieņēmumu dienesta (turpmāk – VID) ar 2024.gada 11.janvāra rīkojumu Nr.9/f izveidotā iepirkumu komisija (turpmāk – Komisija) ir saņēmusi un izskatījusi ieinteresētā piegādātāja jautājumu par konkursa procedūras ar sarunām “Mobilās kravu kontroles rentgeniekārtas piegāde un uzturēšana”, iepirkuma identifikācijas Nr. FM VID 2024/239/CCEI (turpmāk – Konkurss), uzaicinājumu un vienlaikus ar atbildes sniegšanu jautājuma iesniedzējam ievieto šo informāciju Elektronisko iepirkumu sistēmā attiecīgā iepirkuma sadaļā.

1. Jautājums 	
“ Tehniskā piedāvājuma konkursa procedūras ar sarunām “Mobilās kravu kontroles rentgeniekārtas piegāde un uzturēšana”, iepirkuma identifikācijas Nr. FM VID 2024/239/CCEI. (turpmāk – Konkurss) 2.posmam 2.tabulā “Iekārtas tehniskie parametri un komplektācija” 12.punktā noteikts: “Klimatiskie apstākļi Iekārtas darbības laikā: Gaisa mitrums no 40% līdz 95%. Lietus, sniegs, migla, krusa, sasalstošs lietus un vējš nedrīkst ietekmēt Iekārtas pareizu darbību, kā arī drošības sistēmu darbību. Darba temperatūras diapazons, ◦C +40°C  –  -25°C”.
Mūsu pārstāvētais ražotājs ……… apstiprina, ka pašreiz tirgū nav tādu iekārtu, kas nodrošina iekārtu darbību zemākās temperatūrās kā -20°C, turpretim iekārtu glabāšanas temperatūra var sasniegt -29°C.
Lūdzam skaidrot vai nav ieviesusies tehniska kļūme un tehniskajās prasībās norādīta iekārtas glabāšanas temperatūra?”

Atbilde
Komisija norāda, ka šajā punktā nav ieviesusies tehniska kļūda un paskaidro, ka pirms Konkursa izsludināšanas tika veikta apspriede ar piegādātājiem, kurā viens no ieinteresētajiem piegādātajiem uzdeva jautājumu par Konkursa uzaicinājuma  2.pielikuma “Tehniskais piedāvājums” 2.tabulas 12.punktā noteiktajām prasībām par temperatūras diapazonu. Komisija, ņemot vērā ieinteresētā piegādātāja norādīto, precizēja Tehniskā piedāvājuma 2.tabulā noteiktos temperatūras diapazonus.

	6. Prasība par temperatūras diapazonu (Specifikācijas 2. tabulas 12. punkts).
	Specifikācijas 2. tabulas 12.punktā norādīts, ka iekārtas ekspluatācijas temperatūras diapazonam jābūt no +40°C līdz -29°C. Rentgeniekārtu ģeneratori ir ļoti jutīgi pret zemu temperatūru, un pieredze liecina, ka iekārta darbosies pie -29°C. Tomēr šī prasība var ierobežot potenciālo pretendentu loku, jo nozares standarts garantētai iekārtu darbībai parasti ir -25°C. Lūdzam rast iespēju temperatūras diapazonu pārskatīt uz +40°C līdz -25°C.
	Komisija nolemj veikt precizējumu Tehniskā piedāvājuma 2.tabulas 12.punktā : 
“Gaisa mitrums no 40% līdz 95%. Lietus, sniegs, migla, krusa, sasalstošs lietus un vējš nedrīkst ietekmēt Iekārtas pareizu darbību, kā arī drošības sistēmu darbību.
Darba temperatūras diapazons, ◦C +40°C  –  -25°C”



Papildus norādām, ka prasības nodrošināšanai piegādātājs var izmantot dažādus risinājumus mobilās rentgena iekārtas uzstādīšanas vietas (automašīnas tehniskās telpas) klimata nodrošināšanai, lai ekspluatācijas apstākļi atbilstu ražotāja prasībām. Piemēram, papildus apsilde ziemā, dzesēšana vasarā.    
 


